CELEX: 31986R3220
Language: el
Date: 1986-10-21 00:00:00
Title: Κανονισμός (ΕΟΚ) αριθ. 3220/86 του Συμβουλίου της 21ης Οκτωβρίου 1986 για τη θέσπιση των κανόνων υπολογισμού των νομισματικών εξισωτικών ποσών στους τομείς των αυγών και του κρέατος πουλερικών, και την τροποποίηση του κανονισμού (ΕΟΚ) αριθ. 2062/86

Avis juridique important

|

31986R3220

Κανονισμός (ΕΟΚ) αριθ. 3220/86 του Συμβουλίου της 21ης Οκτωβρίου 1986 για τη θέσπιση των κανόνων υπολογισμού των νομισματικών εξισωτικών ποσών στους τομείς των αυγών και του κρέατος πουλερικών, και την τροποποίηση του κανονισμού (ΕΟΚ) αριθ. 2062/86  

Επίσημη Εφημερίδα αριθ. L 300 της 24/10/1986 σ. 0001

***** ΚΑΝΟΝΙΣΜΟΣ (ΕΟΚ) αριθ. 3220/86 ΤΟΥ ΣΥΜΒΟΥΛΙΟΥ  της 21ης Οκτωβρίου 1986  για τη θέσπιση των κανόνων υπολογισμού των νομισματικών εξισωτικών ποσών στους τομείς των αυγών και του κρέατος πουλερικών, και την τροποποίηση του κανονισμού (ΕΟΚ) αριθ. 2062/86  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι ο κανονισμός (ΕΟΚ) αριθ. 2062/86 του Συμβουλίου της 30ής Ιουνίου 1986 για τους κανόνες υπολογισμού των νομισματικών εξισωτικών ποσών που εφαρμόζονται στους τομείς του χοιρείου κρέατος, των αυγών και του κρέατος των πουλερικών (3), όπως τροποποιήθηκε τελευταία από τον κανονισμό (ΕΟΚ) αριθ. 2914/86 (4), ανέστειλε, μέχρι τις 31 Οκτωβρίου 1986, για τα προϊόντα του τομέα των αυγών και του κρέατος πουλερικών, την εφαρμογή ενός τμήματος των αρνητικών εξισωτικών ποσών στη Γαλλία και στο Ηνωμένο Βασίλειο·  ότι ο προσωρινός αυτός περιορισμός θεσπίστηκε εν αναμονή μιας απόφασης του Συμβουλίου για τον υπολογισμό των μελλοντικά εφαρμοστέων στα εν λόγω προϊόντα νομισματικών εξισωτικών ποσών·  ότι ολόκληρο το γεωργονομισματικό καθεστώς επανεξετάζεται τώρα από την Επιτροπή με την προοπτική, ενδεχομένως, της υποβολής στο Συμβούλιο προτάσεων αναθεώρησής του· ότι επιβάλλεται, συνεπώς, να παραταθεί το ισχύον καθεστώς για διάστημα αρκετό ώστε να ολοκληρωθούν οι εργασίες αυτές·  ότι πρέπει, εξάλλου, να δοθούν στην Επιτροπή, για την περίοδο που καλύπτει ο παρών κανονισμός, αρμοδιότητες για την ταχεία και με πρόσφορα μέτρα αντιμετώπιση των τυχόν ανώμαλων εξελίξεων στο εμπόριο των εν λόγω προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 2062/86, η ημερομηνία « 31 Οκτωβρίου 1986» αντικαθίσταται από την ημερομηνία «1η Απριλίου 1987».  Άρθρο 2  Εάν και εφόσον η εφαρμογή του παρόντος κανονισμού προκαλέσει ανωμαλίες στο εμπόριο των εν λόγω προϊόντων, η Επιτροπή θα θεσπίσει τα κατάλληλα μέτρα που θα κρίνει αναγκαία, σύμφωνα με τη διαδικασία του άρθρου 17 του κανονισμού (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των αυγών (5), και στο άρθρο 17 του κανονισμού (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών (6), όπως τροποποιήθηκαν τελευταία από τον κανονισμό (ΕΟΚ) αριθ. 1475/86 (7).  Άρθρο 3  Ο παρών κανονισμός αρχίζει να ισχύει την 1η Νοεμβρίου 1986 και λήγει την 1η Απριλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 21 Οκτωβρίου 1986.  Για το Συμβούλιο  Ο Πρόεδρος  G. PATTIE  (1) ΕΕ αριθ. C 159 της 26. 6. 1986, σ. 6.  (2) ΕΕ αριθ. C 176 της 14. 7. 1986, σ. 191.  (3) ΕΕ αριθ. L 176 της 1. 7. 1986, σ. 15.  (4) ΕΕ αριθ. L 272 της 24. 9. 1986, σ. 3.  (5) ΕΕ αριθ. L 282 της 1. 11. 1975, σ. 49.  (6) ΕΕ αριθ. L 282 της 1. 11. 1975, σ. 77.  (7) ΕΕ αριθ. L 133 της 21. 5. 1986, σ. 39.